Norsk Veteranvogn Klubb - Minner om påmeldingsfristen på GMM-Varna 2017
Minner om påmeldingsfristen på GMM-Varna 2017
Husk påmeldingsfristen for GMM-Varna
Det har tikket inn påmeldinger jevnt og trutt, men vi er ennå ikke riktig mange nok til at stevnet går sånn noenlunde i balanse, sportslig og økonomisk. Så derfor denne påminnelsen om at påmeldingsfristen er mandag 24. april, altså en uke fra idag.
Grunnen til at fristen er 4 uker før stevnet er at vi vil trenge tid for å sette sammen heatene, og inndele i klasser. Etter 24. april kan vi bare akseptere etteranmeldinger i den grad det bidrar til å fylle opp heatene i de enkelte klassene.
Vi har tenkt oss 4 klasser:
Racerbiler & specials
Førkrigs biler
Etterkrigs med små motorer
Etterkrigs med store motorer
Så langs som mulig vil heatene bli satt sammen av biler i samme klasse.
Og hvis det nå er slik at du ikke har bil å delta med, så er du velkommen som tilskuer - og det er gratis inngang. Det er en flott kafeteria i 2. etasje i klubb huset, og der steker Kartingklubben kjempegode vafler!
KNA Varna ligger langs fylkesvei 115, midtveis mellom Moss og Skiptvedt. Banen er godt merket ved innkjørselen fra hovedveien.